சேலம் மேற்கு சட்டமன்ற உறுப்பினர் பனமரத்துப்பட்டி ராஜேந்திரன், "அரசு என்பது அனைத்து மக்களுக்கும் பொதுவானதாக இருக்க வேண்டும். தி.மு.க. தலைவராக இருந்த கருணாநிதி, கிராமப்புற மக்களுக்கு உதவும் வகையில் மக்கள் நலப்பணியாளர்களை நியமித்தார். ஆட்சி மாற்றம் ஏற்பட்டதும் பின்னர் முதல்வரான ஜெயலலிதா, மனசாட்சியே இல்லாமல் 13,500 பேரின் வாழ்வாதாரத்தையும் ஒரே கையெழுத்தில் நாசமாக்கினார். இதனால் பாதிக்கப்பட்டவர்களில் 200-க்கும் மேற்பட்டோர் இப்போது உயிரோடு இல்லை. உயர் நீதிமன்றம், உச்ச நீதிமன்றம் ஆணையிட்ட பின்னரும், அந்த உத்தரவுகளை மதிக்காமல் அ.தி.மு.க அரசாங்கம் செயல்பட்டுக் கொண்டிருக்கிறது. தற்போதுள்ள மாநில அரசு, அதன் ஆயுட்காலம் எத்தனை நாள் என்று எண்ணிக்கொண்டிருக்கிறது. இந்த ஆட்சி முடிந்ததும், எங்கள் தலைவர் மு.க.ஸ்டாலின் தலைமையில் அமையவிருக்கும் தமிழக அரசு, உங்களுக்கு நிச்சயம் வேலை வழங்கும்" என்றார்.